এদিন মানস ও গীতারানির সঙ্গে এলেন তাঁদের পুত্র, পুত্রবধূ, নাতি-নাতনি, বেয়ান-বেয়াই সকলেই। বিদেশে অধ্যাপক হিসাবে কর্মরত মানসের পুত্রও এদিন রাজনীতিতে যোগদানের ইচ্ছা প্রকাশ করেছেন।
 কমলিকা সেনগুপ্ত: স্বামীর জয়ের মার্জিনকেও টপকে রেকর্ড ভোটে জিতেছেন চার দিন আগে। আজ বিধায়ক হিসাবে বিধানসভায় শপথ গ্রহণ। আর সেই শপথ গ্রহণের দিন কার্যত সপরিবারে হাজির হলেন ভুঁইঞা দম্পতি। গোটা ভুঁইঞা পরিবারকে এদিন একসঙ্গে দেখে কার্যত অবাক অনেকেই। তিনি গীতারানি ভূঁইঞা। এতদিন পরিচিত ছিলেন মানস ভুইঞার ঘরণী হিসাবে। তবে এখন তার সঙ্গে জুড়েছে সবং-এর বিধায়কের পরিচয়ও। ২৪ ডিসেম্বর ৬৪ হাজার ১৯২ ভোটে সবং উপনির্বাচনে জয়ী হয়েছেন তিনি। ব্যবধানের জৌলুসে পিছনে ফেলেছেন স্বামী মানসকেও। সেই জয়ের চূড়ান্ত স্বীকৃতি হিসাবে আজ ছিল তাঁর শপথ গ্রহণ। আর এমন মুহূর্তের সাক্ষী থাকতে এদিন মানস ও গীতারানির সঙ্গে এলেন তাঁদের পুত্র, পুত্রবধূ, নাতি-নাতনি, বেয়ান-বেয়াই সকলেই। বিদেশে অধ্যাপক হিসাবে কর্মরত মানসের পুত্রও এদিন রাজনীতিতে যোগদানের ইচ্ছা প্রকাশ করেছেন।